In nomine sancte et individue Trinitatis. Ego Willelmus, Autissiodorensis episcopus, notum volumus fieri tam presentibus quam futuris quod, cum Willelmus, capellanus de Oona, minutas decimas de Monbustel, et de Vaucellis et de Faiel, quas milites tenebant, propriis sumptibus acquisisset, ante nos veniens, eas in manu nostra resignavit. Nos vero, pietatis et precum ejusdem W. intuitu, predictas decimas donavimus et concessimus ecclesie Beati-Mariani Autissiodorensis, et fratribus ibidem Deo servientibus, pacifice et quiete in perpetuum possidendas, et de ipsis militibus abbatem ejusdem ecclesie investivimus. Quod ut ratum et firmum in perpetuum perseveret, presenti scripto et sigilli nostri inpressione confirmare fecimus. Hujus rei testes sunt: magister Odo, canonicus Sancti-Petri; Gaudricus, capellanus Sancti-Lupi; Willelmus, nepos meus; magister Fromundus; Willelmus, capellanus. Actum Autissiodoro, anno a Verbo incarnato Mº Cº LXXXº Iº.